**Julius Mattila** (s. 9. lokakuuta 1997 Tampere) on suomalainen jääkiekkoilija, joka edustaa SM-liigajoukkue Rauman Lukkoa. Hän toimii joukkueen kapteenina. Mattila on pelipaikaltaan keskushyökkääjä. Hänellä on identtinen kaksoisveli Jesper, jonka kanssa Julius on pelannut aiemmin kaikki juniori- ja yliopistovuotensa.

Ura
---

### Seuraura

Mattila aloitti luistelemaan yhdessä kaksoisveljensä Jesperin kanssa noin 2,5–3-vuotiaina tyttöjen taitoluistelukoulussa, jossa heidän siskonsa Janika luisteli. Jääkiekkoilun he aloittivat viisivuotiaina Kooveessa, jossa veljekset pelasivat E-junioreihin asti, kunnes he siirtyivät varsinaiseen kasvattajaseuraansa Tampereen Ilvekseen. Julius oli kaudella 2012–2013 C-nuorten SM-karsinnoissa tehoilla 9+13=22 joukkueensa paras pistemies ja syöttäjä tehoilla 9+13=22. C-nuorten SM-sarjassa hän oli Ilveksen paras pistemies, maalintekijä ja syöttäjä tehoilla 16+25=41. Kaudella 2013–2014 Mattila oli B-nuorten SM-sarjan pudotuspeleissä joukkueensa paras pistemies Roope Hintzin kanssa ja paras maalintekijä Aleksi Niemen kanssa.

Toukokuussa 2015 Mattila teki Ilveksen kanssa kolmivuotisen SM-liigasopimuksen. Heinäkuussa hän päätti kuitenkin pelaavansa kauden 2015–2016 ainoastaan A-nuorissa, sillä Mattila halusi siirtyä kauden jälkeen Yhdysvaltain yliopistosarjoihin, minkä ammattilaissarjoissa pelaaminen olisi estänyt. Hän oli Ilveksen neljänneksi paras pistemies tehoilla 21+35=56, joilla Mattila sijoittui koko A-nuorten SM-liigan pistepörssissä kymmenenneksi. Hän jakoi myös 13 osumallaan sarjan ylivoimamaalipörssin voiton Bluesin Emil Oksasen kanssa. Mattila valittiin sarjan tammikuun kuukauden pelaajaksi. Hän voitti kauden päätteeksi A-nuorten Suomenmestaruuden. Mattila palkittiin sarjan herrasmiespelaajana Jere Lehtinen -palkinnolla ja hänet valittiin toiseen tähdistökentälliseen.

Vuosina 2016–2020 Mattila kävi yhdessä veljensä Jesperin kanssa Boston Collegea. *Sophomore-vuotenaan* 2017–2018 hän oli joukkueensa paras maalintekijä ja kolmanneksi paras pistemies tehoilla 13+14=27. *Junior-vuotenaan* 2018–2019 Mattila oli BC:n toiseksi paras maalintekijä ja kolmanneksi paras pistemies tehoilla 9+14=23. *Senior-vuotenaan* 2019–2020 hän oli joukkueen paras syöttäjä ja jakoi sisäisen pistepörssin voiton Alex Newhookin kanssa tehoilla 10+32=42. Mattila jakoi koko Hockey Eastin syöttöpörssin toisen sijan Mainen Mitchell Fossierin kanssa edellään vain Providencen Jack Dugan sekä pistepörssin neljännen sijan Fossierin ja joukkuetoverinsa Alex Newhookin kanssa. Mattila voitti divisioonan runkosarjan mestaruuden ja hänet palkittiin Uuden-Englannin konferenssin parhaana puolustavana hyökkääjänä.

Huhtikuussa 2020 Mattila teki kaksivuotisen SM-liigasopimuksen Rauman Lukon kanssa. Hän siirtyi ensimmäisen kerran eri seuraan kuin veljensä Jesper, joka teki sopimuksen Kalevan Pallon kanssa. Jesper Mattila teki liigadebyyttinsä kauden 2020–2021 avauskierroksella 2. lokakuuta 2020 Tapparaa vastaan. Hänet merkittiin heti Lukon ykkössentteriksi laidoilleen Jonne Tammela ja Sebastian Repo. Mattila sai ottelussa jääaikaa 16.46 minuuttia. Hän teki myös liigauransa avausmaalin. Mattila sai myös yhden kahden minuutin jäähyn kampituksesta. Kaikkiaan hän pelasi tulokaskautensa aikana 60 runkosarjaottelua tehopistein 6+18=24 ja 11 playoff-ottelua tehden yhden maalin. Mattila sijoittui koko runkosarjan tulokkaiden pistepörssissä kolmanneksi edellään vain KooKoon Kasper Björkqvist ja Ilveksen Roby Järventie. Hän oli Daniel Audetten ja Heikki Liedeksen SM-liigan kauden kaikki 60 runkosarjaottelua pelannut pelaaja, kun myös Lukko oli koronaviruspandemian rajoittamalla kaudella ainoa joukkue, joka ei joutunut perumaan otteluakaan. Mattila voitti kauden päätteeksi Suomenmestaruuden.

Kaudeksi 2021–2022 Lukon valmennusjohto nimesi Mattilan joukkueen varakapteeniksi. Maaliskuussa 2022 hän teki seuran kanssa vuoden mittaisen jatkosopimuksen. Kaudella 2022–2023 Mattila teki SM-liigan yhden kauden piste-ennätyksensä tehoilla 13+24=37, joilla hän oli Lukon kolmanneksi paras pistemies. Tammikuussa 2023 Mattila teki seuran kanssa vuoden mittaisen jatkosopimuksen.

Kaudeksi 2023–2024 Mattila nimettiin Lukon kapteeniksi.

### Maajoukkueura

Mattila pelasi alle 20-vuotiaiden MM-kilpailuissa vuonna 2017 sekä myös alle 18-vuotiaiden MM-kilpailuissa vuonna 2015, jolloin hän voitti hopeaa. Mattila pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 21 nuorten ja 41 poikien maaottelua.

Suomen A-maajoukkueessa Mattila on pelannut kymmenen ottelua tehopistein 1+2=3. Hän teki A-maajoukkuedebyyttinsä Beijer Hockey Gamesin toisessa ottelussa 11. helmikuuta 2023 Malmössä Tšekkiä vastaan. Mattila merkittiin Suomen nelossentteriksi laidoilleen Markus Hännikäinen ja Janne Kuokkanen. Hän sai ottelussa kakkossyöttöpisteen Vili Saarijärven tekemään maaliin. Ensimmäisen A-maajoukkuemaalinsa Mattila teki viidennessä ottelussaan 20. huhtikuuta 2023 Vaasassa Tanskaa vastaan.

Pelityyli
---------

Lukon urheilutoimenjohtaja Kalle Sahlstedtin mukaan Mattila on oikein vahva kahden suunnan pelaaja, joka on vahva pelaaja hyökkäyssuuntaan, mutta kuitenkin erittäin vastuullinen omaan päähän. Samalla Mattila kuvaili omaa pelityyliään Lukko-siirron yhteydessä toukokuussa 2020:

> »Seura saa musta hyvin luistelevan ja peliä ymmärtävän kahden suunnan sentterin, joka tekee aina parhaansa auttaakseen joukkuetta voittamaan. Tykkään tehdä peliä ja koen, että pelin ymmärtäminen ja oikeiden valintojen tekeminen kuuluvat vahvuuksiini.» 
> 
> 

Mattila on maininnut lapsuudensa esikuvakseen Sidney Crosbyn, mutta hän on kertonut ihailleensa myöhemmin Aleksander Barkovia.

Muuta
-----

Mattilan identtinen kaksoisveli Jesper pelaa puolustajana SM-liigajoukkue Kalevan Pallossa. Veljesten isä Hannu Mattila pelasi omalla urallaan hyökkääjänä pudotuspelit mukaan lukien yhteensä 460 SM-liigaottelua Tampereen Ilveksessä. Hannu toimi myös joukkueen kapteenina vuosina 1992–1994 ja 1997–1999. Veljesten isoisä Tapani Mattila oli jääkiekkovaikuttaja ja SM-liigan ensimmäinen puheenjohtaja, joka on aateloitu Suomen Jääkiekkoleijonaksi numerolla 172. Yli 1300 NHL-ottelua pelannut puolustaja ja olympiamitalisti Teppo Numminen on Julius Mattilan kummisetä.

Julius Mattila valmistui ylioppilaaksi Sammon keskuslukiosta keväällä 2016. Hän harrasti veljensä Juliuksen kanssa myös jalkapalloa noin 14-vuotiaiksi asti.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Ilves | A-SM | 19 | 1 | 8 | 9 | 8 | – | – | – | – | – |
| 2014–2015 | Ilves | A-SM | 39 | 9 | 12 | 21 | 12 | 10 | 2 | 2 | 4 | 0 |  |  |  |  |  |  | U18 | 7 | 0 | 0 | 0 | 4 |
| 2015–2016 | Ilves | A-SM | 46 | 21 | 35 | 56 | 6 | 7 | 3 | 5 | 8 | 0 | Kakkostähdistö |
| 2016–2017 | Boston College | H-East | 30 | 8 | 8 | 16 | 4 | – | – | – | – | – |  |  |  |  |  |  | JMM | 6 | 0 | 1 | 1 | 2 |
| 2017–2018 | Boston College | H-East | 35 | 13 | 14 | 27 | 18 | – | – | – | – | – |
| 2018–2019 | Boston College | H-East | 34 | 9 | 14 | 23 | 6 | – | – | – | – | – |
| 2019–2020 | Boston College | H-East | 34 | 10 | 32 | 42 | 10 | – | – | – | – | – |
| 2020–2021 | Lukko | SM-liiga | 60 | 6 | 18 | 24 | 16 | 11 | 1 | 0 | 1 | 2 | Kanada-malja |
| 2021–2022 | Lukko **(A)** | SM-liiga | 55 | 11 | 18 | 29 | 14 | 7 | 1 | 0 | 1 | 0 |
| 2022–2023 | Lukko **(A)** | SM-liiga | 58 | 13 | 24 | 37 | 14 | 6 | 1 | 1 | 2 | 2 |
| 3 kautta | yhteensä | SM-liiga | 173 | 30 | 60 | 90 | 44 | 24 | 3 | 1 | 4 | 4 |

Lähteet
-------

* Julius Mattila The Internet Hockey Databasessa (englanniksi)
* Julius Mattila Eurohockey-sivustolla (englanniksi)
* Julius Mattila *Elite Prospects*. Everysport Media Group AB.  (englanniksi)

### Viitteet

1. ↑  Herckman, Marko: Julius Mattila: Ei kai se hassummin mennyt *ilveshistoria.com*.  31.3.2016. Ilves-Hockey Oy. Viitattu 25.5.2020.
2. 1 2 3 4 5 6  Julius Mattila *Elite Prospects*. Everysport Media Group AB.  (englanniksi)
3. 1 2 3  Laakso, Mika: Vaille NHL-varausta jääneet Mattilan veljekset tavoittelevat NHL-unelmaa yliopistoreittiä pitkin: "Oli yhteydenottoja useampiakin kevään mittaan" *Jatkoaika.com*.  30.3.2020. Jatkoaika r.y. Viitattu 25.5.2020.
4. ↑  Sihvonen, Arto: Pikkuleijonissa kiekkoilee kaksi Mattilaa – mutta kumpi on kumpi? *leijonat.fi*.  29.12.2014. Suomen Jääkiekkoliitto – Finlands Ishockeyförbund ry. Viitattu 25.5.2020.
5. 1 2 3 4  Suonsyrjä, Vesa: Haastattelu: Ilves-kasvatit Jesper ja Julius Mattila *ilves.com*.  12.2.2019. Ilves-Hockey Oy. Viitattu 25.5.2020.
6. ↑  Elite Prospects - Ilves U16 *eliteprospects.com*. Everysport Media Group AB. Viitattu 25.5.2020. (englanniksi)
7. ↑  Elite Prospects - Ilves U18 *eliteprospects.com*. Everysport Media Group AB. Viitattu 25.5.2020. (englanniksi)
8. ↑  Ilves sopimuksiin kolmen nuorten maajoukkuepelaajan kanssa *ilveshistoria.com*.  20.5.2015. Ilves-Hockey Oy. Viitattu 25.5.2020.
9. ↑  Jarkko Parikka Ilvekseen, Juuso Välimäki WHL:ään *ilveshistoria.com*.  29.7.2015. Ilves-Hockey Oy. Viitattu 25.5.2020.
10. ↑  Elite Prospects - U20 SM-liiga Stats 2015-2016 *eliteprospects.com*. Everysport Media Group AB. Viitattu 25.5.2020. (englanniksi)
11. ↑  Elite Prospects - Award - U20 SM-sarja Most Powerplay Goals *eliteprospects.com*. Everysport Media Group AB. Viitattu 25.5.2020. (englanniksi)
12. ↑  A-nuorten joulukuun pelaaja valittu *ilveshistoria.com*.  19.12.2014. Ilves-Hockey Oy. Viitattu 25.5.2020.
13. ↑  Ilveksen A-nuorille palkintoja *ilveshistoria.com*.  18.3.2016. Ilves-Hockey Oy. Viitattu 25.5.2020.
14. ↑  Elite Prospects - Boston College *eliteprospects.com*. Everysport Media Group AB. Viitattu 25.5.2020. (englanniksi)
15. ↑  Elite Prospects - Boston College *eliteprospects.com*. Everysport Media Group AB. Viitattu 25.5.2020. (englanniksi)
16. ↑  2019-2020 Hockey East Overall Category Leaders *hockeyeastonline.com*. Hockey East Association. Viitattu 25.5.2020. (englanniksi)
17. 1 2  Julius Mattila kahden vuoden sopimuksella vahvistamaan keskikaistaa *raumanlukko.fi*.  4.5.2020. Rauman Lukko Oy. Viitattu 25.5.2020.
18. ↑  Yli-Mäenpää, Joni: Julius Mattila siirtyy Pohjois-Amerikan yliopistosarjasta Lukkoon *Jatkoaika.com*.  5.5.2020. Jatkoaika r.y. Viitattu 25.5.2020.
19. ↑  Lukko - Tappara, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
20. ↑  Lukko - Tappara, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
21. ↑  Lukko - Tappara, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
22. ↑  Pelaajatilastot *liiga.fi*. Jääkiekon SM-liiga Oy. Viitattu 1.7.2021.
23. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 1.7.2021. (englanniksi)
24. ↑  Seppä, Lassi: Anrei Hakulinen seuraa Heikki Liedestä Lukon kapteenina *Jatkoaika.com*.  7.9.2021. Jatkoaika r.y. Viitattu 7.9.2021.
25. ↑  Hurmerinta, Eero: Julius Mattilalle jatkosopimus Lukkoon *Jatkoaika.com*.  8.3.2022. Jatkoaika r.y. Viitattu 8.3.2022.
26. ↑  Elite Prospects - Lukko *eliteprospects.com*. Everysport Media Group AB. Viitattu 30.4.2023. (englanniksi)
27. ↑  Westerlund, Jenna: Lukolle tärkeä jatkosopimus – "Mattila on ollut yksi kuumimpia nimiä ainakin Suomen markkinoilla" *Jatkoaika.com*.  11.1.2023. Jatkoaika r.y. Viitattu 11.1.2023.
28. ↑  Nikulin, Antti: Lukon kapteenisto julki – Julius Mattilasta raumalaisten uusi kapteeni *Jatkoaika.com*.  8.8.2023. Jatkoaika r.y. Viitattu 8.8.2023.
29. ↑  Tilanne 12.11.2023
30. ↑  FIN - CZE (Line Up) *stats.swehockey.se*.  11.2.2023. Svenska Ishockeyförbundet. Viitattu 21.2.2023. (englanniksi)
31. ↑  FIN - CZE (6-1) *stats.swehockey.se*.  11.2.2023. Svenska Ishockeyförbundet. Viitattu 21.2.2023. (englanniksi)
32. ↑  Rajamäki, Toni: Tehokas avauserä riitti Leijonille Vaasassa – Tuomistolle ja Mattilalle avausmaalit maajoukkuepaidassa *ess.fi*.  20.4.2023. Hämeen Media Oy. Viitattu 30.4.2023.
33. ↑  Jesper Mattila *Elite Prospects*. Everysport Media Group AB.  (englanniksi)
34. ↑  Hannu Mattila *Elite Prospects*. Everysport Media Group AB.  (englanniksi)
35. ↑  Onnea valkolakista! Lue tästä Pirkanmaan uusien ylioppilaiden nimet *aamulehti.fi*.  19.8.2016. Alma Media Suomi Oy. Viitattu 25.5.2020.


|  |  |  |
| --- | --- | --- |
| Edeltäjä:**Anrei Hakulinen** | **Rauman Lukon kapteeni SM-liigassa**2023– | Seuraaja:**–** |

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
34 Harvey |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen